ক্রীড়ামোদীরা জানান, দর্শকদের মাতোয়ার করে রাখা খেলাই হচ্ছে ফুটবল। যতক্ষণ খেলা থাকে, ততক্ষণ উন্মোদনায় চারিদিখ মুখরিত হয়ে থাকে। সেই ফুটবলকে আরো এক ধাপ এগিয়ে নিতে দক্ষিণের জেলা মাদারীপুরে তৈরি করা হলো মিনি আর্টিফিশিয়াল টার্ফ। যেখানে তিন বছর মেয়াদী ২৫ জন বালক আর ২৫ জন বালিকাদের নিয়ে গঠন করা হবে দুটি প্রশিক্ষণ টিম। নিবিড় পরিচর্যার মাধ্যমে ১০ থেকে ১৪ বছর বয়সী শিক্ষার্থীদের তৈরি করা হবে আন্তর্জাতিক মানের খেলোয়াড় হিসেবে।যারা অবদান রাখবে দেশীয় ক্রীড়াঙ্গনসহ আন্তর্জাতিক মহলেও।